Ohje inline XBRL-tilinpäätöksen muodostamiseen PRH:n raportointipalvelussa

Päivitetty 19.8.2021

Sisällysluettelo

[1. PRH:n tilinpäätöksien raportoinnissa käytettävät taksonomiat 1](#_Toc80264137)

[2. Johdatus 2](#_Toc80264138)

[3. Termit ja lyhenteet 2](#_Toc80264139)

[4. Liittyvät dokumentaatiot 3](#_Toc80264140)

[5. XBRL-spesifikaatiot 4](#_Toc80264141)

[6. Inline XBRL 4](#_Toc80264142)

[7. PRH:n inline XBRL tilinpäätösraportointi 5](#_Toc80264143)

[8. Esimerkkiaineistot 5](#_Toc80264144)

[9. Osakeyhtiöiden tilinpäätöksen sisältö SBR-taksonomiassa 5](#_Toc80264145)

[10. Etumerkkien käytöstä 6](#_Toc80264146)

[11. PRH:n inline XBRL tilinpäätösraportointiin liittyviä rajoituksia 7](#_Toc80264147)

[12. Apuohjelmistot 7](#_Toc80264148)

## PRH:n tilinpäätöksien raportoinnissa käytettävät taksonomiat

Alla oleva taulukko listaa vain ne taksonomiaversiot, joissa on PRH:n keräämien raportointikokonaisuuksien kannalta merkitystä. On mahdollista, että tätä uudempia taksonomioita on myös julkaistu, mutta niistä löytyy PRH:n tiedonkeruun osalta sama sisältö.

|  |  |
| --- | --- |
| Versio | Muutokset |
| [SBR model 2019-02-28\_OYTP.zip](https://oma.tieke.fi/download/attachments/25034991/SBR%20model%202019-02-28_OYTP.zip?api=v2) |  |
| [SBR model 2019-03-28\_OYTP.zip](https://oma.tieke.fi/download/attachments/25034991/SBR%20model%202019-03-28_OYTP.zip?api=v2) | Taksonomiapäivitys, tehty muutos sisällössä OYTP: y-t04.03 ja y-t04.04 "fi\_MC:x2187 (Pitkäaikaiset velat omistusyhteysyrityksille)", korjattu kohdennus: x4378 (Velat omistusyhteysyrityksille) |

##  Johdatus

Tämän dokumentaation tarkoituksena on helpottaa SBR (standard business reporting)-taksonomian käyttöä ohjelmistokehityksessä liittyen inline XBRL-muotoisen aineiston tuottamiseen Patentti- ja rekisterihallituksen tilinpäätösraportointiin.

Lukijalta oletetaan perustietämystä kirjanpidon käsitteistä, tilinpäätöksen sisällöstä, XML- sekä XBRL-teknologioista. Tämä dokumentaatio ei kuvaa teknisiä osioita hyödynnettävistä XML- tai XBRL-määrityksistä, vaan niihin on erilliset dokumentit olemassa.

## Termit ja lyhenteet

**DPM**

en Data Point Modelling; DPM

Data Point -mallinnus. Tietomallinnuksessa kuvataan tiedonkeruun yksittäiset tietoalkiot vakioitujen koodistojen ja hierarkioiden avulla.

**entry point -tiedosto**

taksonomian sisältämä XML-skeema-tiedosto, joka vastaa yhtä raportointikokonaisuutta reaalimaailmassa

huomautus

Esimerkiksi osakeyhtiön tilinpäätös on entry point -tiedosto. Pitää sisällään kyseisen raportointikokonaisuuden kaikkien osakokonaisuuksien määritykset.

**instanssidokumentti**

jonkin entry point -tiedoston mukainen XBRL-dokumentti

huomautus

Instanssidokumentti on itse raportti, joka välitetään vastaanottajalle, esim. osakeyhtiön tilinpäätösraportti. Pitää sisällään kyseisen raportointikokonaisuuden kaikki osakokonaisuudet.

**linkbase-määritys**

taksonomian osa, jonka tarkoitus on antaa lisämääreitä XML-skeemoissa määritetyille elementeille

sekä kuvata elementtien välisiä yhteyksiä

**osakokonaisuus**

osakokonaisuus on yksi looginen osa raportointikokonaisuutta, joka vastaa yhtä näkymää raportissa

huomautus

Esimerkiksi tase on tilinpäätöksen yksi osakokonaisuus

**raportointi**

raportointi tämän dokumentaation yhteydessä tarkoittaa yhden raportointikokonaisuuden käsittämän tietosisällön toimittamista PRH:n raportointipalveluun

**raportointikokonaisuus**

raportointikokonaisuus kuvaa yhden samalla kertaa raportoitavan tietojoukon sisällön osakokonaisuuksien joukkona. Kukin raportointikokonaisuus määritellään sitä vastaavassa entrypoint-tiedostossa.

huomautus

Esimerkiksi Kuntien neljännesvuosiraportointi on yksi raportointikokonaisuus

**raportointisovellus**

raportointisovelluksella tarkoitetaan ohjelmistoa tai työkalua, jonka avulla raportointi suoritetaan.

**raportti**

raportti on XBRL-instanssidokumentti, joka noudattaa valitun raportointikokonaisuuden mukaista entrypoint-skeemaa.

**SBR**

en Standard Business Reporting; SBR

standardoitu talousraportointi on menettelytapa erityisesti taloustietojen raportointiin, jossa useamman tiedontarvitsijan samankaltaiset tietotarpeet harmonisoidaan yhtenäiseksi raportointikokonaisuudeksi.

**W3C**

en World Wide Web Consortium; W3C

**XBRL**

en eXtensible Business Reporting Language; XBRL

**XBRL-taksonomia**

joukko XML-skeema- ja linkbase-määrityksiä

huomautus

Taksonomia sisältää yhden tai useamman entry point -tiedoston, joka vastaa yhtä raportointikokonaisuutta. Taksonomia voi rakentua erillistä moduuleista.

**XML**

en eXtensible Markup Language; XML

W3C:n suositus rakenteisen tiedon esittämiseen sähköisessä muodossa

**XML-skeema**

en XML schema

W3C:n suositus XML-dokumenttien rakenteen ja sisällön määrittelyyn

## Liittyvät dokumentaatiot

|  |  |
| --- | --- |
| Dokumentaatio | Selite ja linkki |
| SBR-taksonomia sekä taksonomiamääritysten SQLite-tietokanta | Taksonomiapaketti[[1]](#footnote-1), joka noudattaa EXTA (European Taxonomy Architecture)-arkkitehtuuria sekä DPM-määrityksen mukainen tietokantamääritys.  |
| Kuntien ja maakuntien XBRL taksonomian JHS suositus | Kuntien ja maakuntien XBRL-taksonomia on sama kuin yritysten käyttämä taksonomia (eri entry point-tiedostot). Syvällisempi esittely käytettyihin teknologioihin[[2]](#footnote-2)  |
| Improving transparency in financial reporting (WS XBRL) CWA 16744-sarjan dokumentit | Tekniset soveltamisohjeet DPM-mallille ja taksonomialle (EXTA)[[3]](#footnote-3) |
| Raportointikokonaisuuksien taulukkomallit | Raportoitavien tietojen visualisointi taulukkoina sisältäen kartoitukset XBRL-elementteihin[[4]](#footnote-4) |
| Esimerkkiaineistot | Esimerkkiaineistoja yksittäisten yritysten sekä konsernin inline XBRL-tilinpäätöksistä[[5]](#footnote-5)  |

*Huom! Katso alaviitteistä linkit dokumentaatioihin.*

## XBRL-spesifikaatiot

Kaikki XBRL-perheen spesifikaatiot on saatavilla osoitteessa: <https://specifications.xbrl.org/specifications.html> .

Perusspesifikaatio:

* + [XBRL 2.1 spesifikaatio](https://specifications.xbrl.org/work-product-index-group-base-spec-base-spec.html)

Tärkeimmät hyödynnettävät laajennukset:

* + [*Dimensions 1.0*](https://specifications.xbrl.org/work-product-index-group-dimensions-dimensions.html)
	+ [*Table linkbase 1.0*](https://specifications.xbrl.org/spec-group-index-table-linkbase.html)
	+ [*Taxonomy Package 1.0*](https://specifications.xbrl.org/spec-group-index-taxonomy-packages.html)
	+ [*Inline XBRL 1.1*](https://specifications.xbrl.org/spec-group-index-inline-xbrl.html)

## Inline XBRL

Inline XBRL on XBRL-spesifikaation laajennus, joka mahdollistaa XBRL-tietojen upottamisen HTML-sisältöön, jolloin raporteille voidaan tuottaa koneluettavuuden ohella myös ihmisluettava versio, mihin käyttäjät ovat tottuneempia.

Toistaiseksi tietojen esittämiseen HTML-muodossa ei ole erityisiä vaatimuksia inline XBRL-muodon lisäksi, eli raportin muodostaja saa itse muodostaa haluamansa visualisoinnin tiedolle (taulukkojen layout, järjestys yms.). Kannattaa tutustua esimerkkiaineistoihin ja itse [*Inline XBRL 1.1*](https://specifications.xbrl.org/spec-group-index-inline-xbrl.html)-määritykseen.

Esimerkki Inline XBRL-aineistosta katseltuna selaimessa:

Esimerkki samasta kohdasta katseltuna tekstieditorissa, inline XBRL-sisältö korostettu keltaisella:

## PRH:n inline XBRL tilinpäätösraportointi

Palvelu tukee tällä hetkellä ainoastaan osakeyhtiöiden tilinpäätösraportointia (Säätiöiden raportointi pilotointivaiheessa). Palvelu voi jatkossa vastaanottaa mahdollisesti myös muiden yhtiömuotojen tilinpäätöksiä.

Kaikkien toimitettavien aineistojen tulee noudattaa inline XBRL 1.1.-syntaksia[[6]](#footnote-6) sekä niissä tulee olla viittaus johonkin PRH:n ilmoittamiin tuettuihin taksonomiaversioihin. Palvelussa voi tällä hetkellä raportoida seuraavien entrypoint-skeemojen mukaisia aineistoja:

**Yksittäisen yrityksen tilinpäätös (OY)**

Entrypoint schemaRef: http://www.valtiokonttori.fi/fi/fr/xbrl/crr/fws/oytp/kpl-2016-12/2019-03-28/mod/oytp\_gaap\_ind.xsd (katso META-INF/taxonomyPackage.xml sekä catalog.xml)

**Konsernin tilinpäätös (OY)**

Entrypoint schemaRef: http://www.valtiokonttori.fi/fi/fr/xbrl/crr/fws/oytp/kpl-2016-12/2019-03-28/mod/oytp\_gaap\_con.xsd

## Esimerkkiaineistot

Voit tutustua esimerkkiaineistoihin esimerkiksi lataamalla aineistopaketin: <http://fi.xbrl.org/wp-content/uploads/sites/17/2020/01/Example_instances_for_oytp_20190328_anonyme.zip>.

## Osakeyhtiöiden tilinpäätöksen sisältö SBR-taksonomiassa

* Perustiedot (t00)
	+ Yrityksen nimi, tilikausi, …
* Tuloslaskelma (y-t05.xx)
	+ Asetuksen mukainen kaava, pienyrityksen- sekä mikroyrityksen kaava
	+ Näistä erikseen vielä kululaji- ja toimintkokohtaiset
* Tase (y-t04.xx)
	+ Asetuksen mukainen kaava, pienyrityksen- sekä mikroyrityksen kaava
* Rahoituslaskelma (y-t06.xx)
	+ Suora- ja epäsuora menetelmä
* Liitetiedot (y-t07.xx)
	+ Toistaiseksi kaikki liitetiedot annetaan tekstiblokkeina (pl. Henkilöstön lukumäärä, joka annetaan numeerisena)
	+ Esim. “Liitetiedot henkilöstöstä ja toimielinten jäsenistä”

**Pakolliset tiedot**

Katso ”Raportointikokonaisuuksien taulukkomallit”-dokumentaation välilehti t00.

* Organisaation nimi
* Y-tunnus
* Tilikauden alkamispäivämäärä
* Tilikauden päättymispäivämäärä
* Hallitus on hyväksynyt tilinpäätöksen
* Tilinpäätöksen hyväksymispäivämäärä
* Hallitus on hyväksynyt tilinpäätöksen esityksen voiton - tai tappion käsittelystä
* Tilintarkastus suoritettu
* Organisaatio on konsernin emo-organisaatio

## Etumerkkien käytöstä

Oletusarvoisesti kaikki luvut XBRL-ilmoituksissa annetaan puhtaina lukuina ilman etumerkkejä. Elementin nimellä/määrityksellä ilmaistaan olettama kyseisen erän etumerkille (olettamana tuotot plussaa ja kulut miinusta).

Ainoastaan silloin, jos oletettu kuluerä on kääntynyt tuotoksi tai toisinpäin oletettu tuotto on kääntynyt kuluksi, sisällytetään miinusmerkki mukaan lukuun. Lähtökohtana on, että ”muutos”-tyyppiset erät ovat olettamalta aina taseen arvoa tai liiketulosta kasvattavia, jolloin luku raportoidaan positiivisena. Yleisolettama rahavirroista on positiivinen, ellei toisin määritetä. Alla on annettu esimerkkejä etumerkkien käytöstä XBRL-ilmoituksessa.

HUOM. Inline XBRL-muotoisissa aineistoissa mahdollinen miinusetumerkki annetaan sign-attribuutin avulla, ei sisällytettynä itse lukuun. Esim: <ix:nonFraction contextRef="context" decimals="2" name="fi\_met:mi53" sign="-" unitRef="unit">981.45</ix:nonFraction>

***Esim1. ”Liiketoiminnan muut kulut” ovat 100 €***

*Arvo raportoidaan “100” (ei miinusta, koska olettama on kulu)*

***Esim2. ”Voitto (tappio) ennen satunnaisia eriä” on 500 € tappiollinen***

*Arvo raportoidaan “-500” (olettama on voitto)*

***Esim 3. ”Aineelliset hyödykkeet” arvo tilikauden lopussa on 300 €***

*Arvo raportoidaan “300” (ei taseen tilien etumerkkejä mukaan)*

***Esim 4. ”Antolainauksen muutokset + (-)”, antolainaus on pienentynyt tilikauden aikana 1000 €***

*Arvo raportoidaan “-1000” (olettamana ilmaistu, että antolainaus kasvaa)*

***Esim 5. ”Suunnitelman mukaiset poistot”, poistoja tehty tilikauden aikana 800 €***

*Arvo raportoidaan “800” (olettaman mukainen, ei miinusmerkkejä)*

***Esim 6. ”Toiminnan ja investointien rahavirta”, toiminnan ja investointien rahavirta on 500 € negatiivinen.***

*Arvo raportoidaan ”-500” (Yleisolettama rahavirroista on positiivinen)*

## PRH:n inline XBRL tilinpäätösraportointiin liittyviä rajoituksia

* Palveluun toimitetaan ainoastaan vahvistettuja tilinpäätöksiä
* Toistaiseksi palvelussa on mahdollista toimittaa vain yksi tiedosto rajapinnan kautta
	+ Ei mahdollista antaa erillisiä liitteitä (toimintakertomus, tilintarkastuskertomus, jne.).
* Palvelu ei suorita aineistolle validointia ensimmäisessä käyttöönottovaiheessa
	+ Raportoinnin sovelluskehittäjiä kuitenkin kannustetaan itse validoimaan tuotettavien aineistojen sisältö (katso luku ”Apuohjelmistot”)

**Suositukset:**

* Skriptien käyttö instanssidokumenteissa: ei suositeltavia
* Viittaukset ulkopuolisiin tiedostoihin (kuvatiedostot, css-tyylisivut, skriptit jne.): ei suositeltavia
* Tyylittelyt (css): suositeltavia (kunhan samassa dokumentissa)
* Piilotettu sisältö (css): ei suositeltavia; kaikki tietosisältö näkyviin, XBRL-tägien sisään mieluiten
* Kuvien sisällyttäminen: suositellaan sisällytettäväksi binäärimuotoisena

## Apuohjelmistot

**Instanssidokumenttien validointi - Arelle**

Avoimen lähdekoodin Arelle: <http://arelle.org/>

Taksonomian sisältö kannattaa kopioida Arellen cacheen: Tools > Internet > Manage cahce (kopioi taksonomian hakemistorakenne ”http”-hakemiston sisään).



**Instanssien validointi ja editointi (maksullisia ohjelmistoja, trial-versiot saatavilla):**

Fujitsu XWand: <http://www.fujitsu.com/global/products/software/middleware/application-infrastructure/interstage/solutions/xbrl/>

Altova XMLSpy: <https://www.altova.com/xmlspy.html>

**RECEiX (Really Easy Converter from Excel to iXBRL)**

Avoimen lähdekoodin excel makro-pohjainen työkalu inline XBRL-aineistojen tuottamiseen. Tulossa myös versio, jossa Suomen SBR-taksonomian kartoitukset valmiiksi konfiguroituna.

<http://www.openfiling.info/ixbrl/>

1. Avoindata.fi: <https://www.avoindata.fi/data/fi/dataset/sbr-taksonomia> [↑](#footnote-ref-1)
2. JHS 194 sivusto: <http://www.jhs-suositukset.fi/web/guest/jhs/projects/jhs-194-paivitys/palautepyynto>, suora latauslinkki (suositusluonnos, zip): <http://www.jhs-suositukset.fi/c/document_library/get_file?uuid=9ba6c0c6-c3ca-42a8-8c01-a7086f620379&groupId=14> [↑](#footnote-ref-2)
3. <https://www.cen.eu/work/areas/ICT/eBusiness/Pages/WS-XBRL.aspx> [↑](#footnote-ref-3)
4. Suora latauslinkki (xlsx): <http://fi.xbrl.org/wp-content/uploads/sites/17/2020/04/Taksonomia_excel_SBR-2020-01-07.zip> [↑](#footnote-ref-4)
5. Avoindata.fi <https://www.avoindata.fi/data/fi/dataset/sbr-taksonomian-esimerkkiaineistot> sekä <http://fi.xbrl.org/wp-content/uploads/sites/17/2020/01/Example_instances_for_oytp_20190328_anonyme.zip> [↑](#footnote-ref-5)
6. <http://www.xbrl.org/specification/inlinexbrl-part1/rec-2013-11-18/inlinexbrl-part1-rec-2013-11-18.html> [↑](#footnote-ref-6)